**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2012 M. BALANDŽIO 26 D. SPRENDIMO NR. T2-113 „DĖL PINIGINĖS SOCIALINĖS PARAMOS TEIKIMO TVARKOS APRAŠO PATVIRTINIMO“ PAKEITIMO**

2013 m. liepos 25 d. Nr. T2-195

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo (Žin., 2003, Nr. 73-3352; 2011, Nr. 155‑7353; 2013, Nr. 57-2861) 23 straipsnio 2 dalies 12 punktu, 3 dalies 8 punktu, Klaipėdos miesto savivaldybės taryba nusprendžia:

1. Pakeisti Piniginės socialinės paramos teikimo tvarkos aprašą (toliau – Tvarkos aprašas), patvirtintą Klaipėdos miesto savivaldybės tarybos 2012 m. balandžio 26 d. sprendimu Nr. T2-113 „Dėl Piniginės socialinės paramos teikimo tvarkos aprašo patvirtinimo“ (pakeistas Klaipėdos miesto savivaldybės tarybos 2013 m. vasario 28 d. sprendimu Nr. T2-42):

1.1. papildyti 1 punktą nauju 1.3 papunkčiu:

„1.3. bendrai gyvenančių asmenų ir vieno gyvenančio asmens gyvenimo sąlygų, turimo turto ir užimtumo periodinio tikrinimo tvarką.“;

1.2. pakeisti 3 punktą ir išdėstyti jį taip:

„3. Dėl piniginės socialinės paramos bendrai gyvenantys asmenys ir vieni gyvenantys asmenys, deklaruojantys gyvenamąją vietą ar nuomojantys būstą Klaipėdos miesto savivaldybėje, arba įtraukti į gyvenamosios vietos neturinčių asmenų apskaitą Klaipėdos mieto savivaldybėje, Įstatymo nustatyta tvarkakreipiasi į Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių išmokų poskyrį (toliau – Socialinių išmokų poskyris).“;

1.3. pakeisti 22 punktą ir išdėstyti jį taip:

„22. Sprendimą (įsakymą) dėl kompensacijų skyrimo (neskyrimo) ir (ar) mokėjimo (nemokėjimo) priima Savivaldybės administracijos direktorius arba jo įgaliotas asmuo. Priimant sprendimą Tvarkos aprašo 29 ir 30 punktuose nurodytais atvejais, atsižvelgiama į Paramos teikimo komisijos siūlymą.“;

1.4. pakeisti 30 punktą ir išdėstyti jį taip:

„30. Gyvenamąją vietą būste deklaravę ir jame faktiškai gyvenantys bendrai gyvenantys asmenys arba vienas gyvenantis asmuo, atsižvelgiant į Socialinių išmokų poskyrio specialistų surašytą buities ir gyvenimo sąlygų patikrinimo aktą, turi teisę į Kompensacijas Tvarkos apraše nurodytomis sąlygomis, jeigu kreipimosi dėl Kompensacijų ir sprendimo priėmimo metu atitinka bent vieną iš įstatymo 8 straipsnio 1 dalies sąlygų ir (ar) atitinka bent vieną iš Tvarkos aprašo 29 punkte nurodytų sąlygų ir susirinkime svarstant ir priimant sprendimą dėl daugiabučio namo atnaujinimo (modernizavimo) projekto įgyvendinimo nedalyvavo dėl pateisinamų priežasčių (gydėsi stacionarinėje asmens sveikatos priežiūros įstaigoje, buvo išvykęs į komandiruotęarba studijuoti (mokytis) ir pan.)“;

1.5. buvusius 30–32 punktus laikyti atitinkamai 31–33 punktais;

1.6. pakeisti 30 punktą ir išdėstyti jį taip:

„31. Asmenų prašymus dėl socialinės pašalpos ir (ar) Kompensacijų skyrimo Tvarkos aprašo 28–30 punktuose numatytais atvejais, dokumentus bei Socialinės paramos skyriaus specialistų apsilankymo pas pareiškėjus metu surašytus buities tyrimo aktus nagrinėja Savivaldybės administracijos direktoriaus sudaryta Paramos teikimo komisija.“;

1.7. pakeisti 32 punktą ir išdėstyti jį taip:

„33. Piniginė socialinė parama Tvarkos aprašo 28–30 punktuose nurodytais atvejais skiriama tik tuomet, kai jai finansuoti yra pakankamai lėšų. Šiai paramai finansuoti gali būti panaudojama iki 4 procentų socialinei pašalpai ir Kompensacijoms skirtų valstybės biudžeto specialios tikslinės dotacijos savivaldybių biudžetams lėšų.“;

1.8. papildyti Tvarkos aprašą nauja VI dalimi:

„VI. Bendrai gyvenančių asmenų ir vieno gyvenančio asmens gyvenimo sąlygų, turimo turto ir užimtumo periodinio tikrinimo tvarka“;

1.9. buvusią VI dalį laikyti VII dalimi;

1.10. papildyti Tvarkos aprašą naujais 34–36 punktais:

„34. Siekdami įvertinti piniginės socialinės paramos teikimo veiksmingumą, Socialinių išmokų poskyrio specialistai periodiškai tikrina bendrai gyvenančių asmenų ir vieno gyvenančio asmens, kuris atitinka Savivaldybės administracijos direktoriaus įsakymu patvirtintus rizikos kriterijus ir gauna piniginę socialinę paramą ilgiau kaip 12 mėnesių, gyvenimo sąlygas, turimą turtą ir užimtumą.

35. Socialinių išmokų poskyrio specialistai turi teisę periodiškai tikrinti bendrai gyvenančių asmenų ir vieno gyvenančio asmens gyvenimo sąlygas, turimą turtą bei užimtumą ir kitais Tvarkos aprašo 34 punkte nenurodytais atvejais – kilus pagrįstų įtarimų dėl bendrai gyvenančių asmenų ir vieno gyvenančio asmens pateiktų duomenų apie turimą turtą, gaunamas pajamas ar veiklos pobūdį arba gavus informaciją iš kitų institucijų, asmenų apie pareiškėjo pateiktus galimai netikslius duomenis ir kt.

36. Socialinių išmokų poskyrio specialistai periodinio tikrinimo metu surašo buities ir gyvenimo sąlygų patikrinimo aktą, renka informaciją iš kitų institucijų ir (ar) asmenų, bendradarbiauja su nelegalaus darbo kontrolę ir prevenciją vykdančiomis ar kitomis institucijomis, surenka duomenis, gaunamus iš valstybės ir žinybinių registrų bei valstybės informacinių sistemų ir kt.).“;

1.11. buvusius 33–35 punktus laikyti atitinkamai 37–39 punktais;

1.12. pripažinti netekusiais galios 10 ir 11 punktus.

2. Skelbti apie šį sprendimą vietinėje spaudoje ir Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras | Vytautas Grubliauskas |